bavarian-nlp/barwiki-20250901 huggingface dataset:
Landkroas Freising

 
Da Landkroas Freising (amtli: Landkreis Freising) liegt im Nordostn om Regierungsbeziak Obabayern. Im Regionalranking vo da Initiative Neie Soziale Marktwirtschaft, de de Wachstumskompetenzen vo de 435 deitschen Landkroas und kroasfrein Städt untasuacht ham, belegt da Landkroas bundesweit an zwoaten Platz (nach'm benachboatn Landkroas Minga).
De greßten Orte san die große Kroasstod Freising (45.857 Eihwohna), de Gmoa Neufahrn (19.216), de Stod Mooschbuag (17.654), de Gmoana Eching (13.403) und Hoibergmoos (10.364) sowia de Märkte 
Au (5.773) und Nandlstadt (5.097) im Nordn vom Landkroas.
Eadkunde.
Nochboalandkroas san im Nordn Kehlheim, im Ostn da Landshuad, im Siidostn da Landkroas Arrdeng, im Sidn da Landkroas Minga, im Sidwestn da Landkroas Dachau und im Nordwestn da Landkroas Pfahofa an da Uim.
Des Kroasgebiet umfasst drei Landschaftn: de Auslaifa vo da Mingara Schottaebne im Sidn und näadlich davo de Higllandschaft vo da Amper; de Gmoana Au und Nandlstodt lieng scho in da Holledau.
Geschicht.
S Kroasgebiet hot scho vor 1803 mehrheitlich zua Bayern ghert (Ämta Kranzberg und Moosburg). Lediglich des Fürstbistum Freising wor a eigens geistlichs Herrschaftsgebiet, des 1802 säkularisiert und am bayerischen Staat eingliedat worn is.
Wirtschaft und Vakea.
Im Landkroas hots im März 2003 370 Betriebe mit mehr als 20 Beschäftigten gem. Da Flughafen München Franz Josef Strauß is a wichtiga wirtschaftlicha Faktor. Insgesamt warn zu dem Zeitpunkt 65397 Personen sozialversicherungspflichtig beschäftigt. De Arbeitslosenquote im Landkroas vo 4,9 % war de niedrigste in ganz Deitschland.
Da Landkroas Freising is Teil vom Münchner Verkehrsverbund (MVV) und umfasst auch an Mingara Flughafn, den de S-Bahnlinien 1 und 8 von Minga her erschliaßn.
De scho 1858 eröffnete Hauptbahn Minga - Regenschburg hoit aa in da Kroasstod Freising.
De Bundesautobahnen 9 (München-Nürnberg) und 92 (München-Deggendorf) und de Bundesstraßn 11, 13 und 301 durchquern an Landkreis.
Politik.
Wappen.
Des Wappen zoagt " im Schildhaupt die bayerischen Rauten und ist gespalten von Gold und Rot, vorne ein linksgewendeter, rot gekrönter schwarzer Mohrenkopf mit rotem Ohrring, hinten eine silberne heraldische Rose."
Kroasdog.
Sitzverteilung im Kreistog vom Landkreis Freising seit 16. Maez 2014:
Städt und Gmoana.
De greßte Gmoa im Landkroas is de Groaße Kroasstod Freising mit 45.857 Eihwohna (2014)
Bundeskanzla

Bundeskanzla, Bundeskanzler oder Bundeskanzlerin is in Deitschland und aa in Östareich da Titl vom Regiarungschef, vo da Regiarungschefin. Realpolitisch gseng sans de mächtigsten Politika im Land. De derzeitige deitscher Bundeskanzla is da SPD-Politiker Olaf Scholz, da derzeitiga östareichischa Bundeskanzler is da Karl Nehammer vo da ÖVP. In da Schweiz dagegn is da Bundeskanzler da Leita vo da Schweizarischn Bundeskanzlei und da Stabschef vom Bundesrat. Ea is im Untaschied zum Vizekanzla koa Beamta sundan a sognennte Magistratsperson. De Bundeskanzla in da Schweiz is zua Zeit de Walter Thurnherr.
Franz Josef Strauß

Da Franz Josef Strauß (* 6. Septemba 1915 z Minga; † 3. Oktoba 1988 in Regnschburg) wor a boarischa Politika vo da CSU im Freistaat Bayern.
Politische Ämta.
Scho 1949 isa Generalsekretär vo da CSU gwen und wor bis za seim Tod da fiarende Politika vo da CSU in Bayern. Strauß wor vo 1953 bis 1955 "Bundesminista fia bsondare Aufgobm", vo 1955 bis 1956 "Bundesminista fia Atomfrogn" und vo 1956 bis 1962 "Bundesminista vu da Vateidigung". Ea is nacha politisch iwa de "Spiegel-Affäre" gstoipad. Vom 18. Meaz 1961 o wor a Voasitzenda vo da CSU. Vo 1966 bis 1969 is a "Bundesminista vu de Finanzn" gwen und vo 1978 bis zua seim Tod 1988 Ministapresident vo Bayern.
Lem.
Franz Josef Strauß is s zwoate Kind vom Metzga Franz Josef Strauß (1875–1949), dea wo vo Kemmathen in Middlfrankn af Minga kema is, und sein Frau Walburga (1877–1962), de wo aus Untawendling bei Kelheim stammt. De Familie hod ob 1904 in da Schellingstrossn 49 im Mingara Stodtei Maxvorstod und wor katholisch, monarchistisch und antipreißisch pregt. Franz Josef Strauß sen. wor longjaarigs Mitglied vo da "Bayerischen Volkspartei". De Familie Strauß hod de Trennung vo Bayern vom Deitschn Reich befiawortet, wias as Zui vo da Bayerischn Volkspartei wor..
Punk

Punk, oder besser gsogt Punkrock, is a schneje und musikalisch oafachere Oat vo Rockmusi, de um 1977 entstandn is. Ois easchte erfolgreiche Punkbands gejdn bis heid d'Sex Pistols und d'Ramones. Punk zeichned se unter anderm duach seine meisdns recht polidischn Texte aus, de wia de ganze Punkszene allgemein weid im lingn Lager azumsiedln hand.
Zua Punkmusi ghert oba a des richtige Gwand, wia zum Beispui aufegrembbede, zrissne Hosen, Springerstiefe (meistens mid rode Schuabandl), obakemma ausschauade Hemada und Niadngiardl. Wos a richtiger Punk sa mecht, lost se a no an sauban Irokesenschnid afs Haubt zaubern. Oft san Punks geg'n Nazis.
Obwoi de Punkbewegung eigentle eher aus England und Amerika kummt, gibts a in Deitschland und Bayern ned grod weng Punks und natürle a an Haufa Punkbands. De meisten hand eher regional oder zumindest da breidn effntlichkeit ned bekannt, es gibt oba a oi, des scha efter in d'Charts gschafft hamm und de desweng bei vui Punks als nimmer authentisch gejdn (Die Ärzte, Die Toten Hosen). Undaarten vom Punk hand zum Beispui da Ska-Punk, da Punk Blues, da OI!-Punk oda vor oim da Hardcore Punk.
UEFA Europa League

Di UEFA Europa League is a Pokalbewerb im europäischn Mona-Profifuaßboi. Er wird jäds Joar ausdrong und es hand immer de Manschaften dabei, de wo knapp an da Champions League vorbeigschrommd sand. Er wiad seit 1971 vo da UEFA oaganisiat. Vua da Seson 2009/10 hot di Eiropa Liig no UEFA Cup ghaaßn (auf deitsch UEFA-Pokal). Daduach hot si aa da Modus gendat.
Modus.
Da Gwinna deaf donn im Eiropeischn Supacup gengan Gwinna vo da Champions League spün.
Noriker (Pferd)

Da Noriker is a Roß und ghead zu de Kaltblüter. Er is a typisches Gebirgsroß.
Entwicklung.
Da Noriker soid auf uroide Stammformen zruckgeh. De Röma homd vor guade 2000 Joah eanane eigan Roß mid a de neiche Provinz Noricum mitgnumma und duatn mit de kleanan Koitnpferdl kreitzt. De Röma hand gonga, de Roß hand blim. De Baun homd de Zucht übanumma. vor 400 Joah hod donn as Erzbistum z'Salzburg de Reinzucht augfongt. Es is domois vabotn wuan, daß ma aundane Hengst fiad Zucht hernimmt, ois de, wos as Erzbistum erlaubt hod.
Späda homs donn spanische Pferdl druntagmischt, domids schene Kutschpferdl kriang. Aus dera Zeit hand a nu de Foabschläge vo dera Raß. Frira hods zwo voschiedane Sortn gem. An Oberländer, der wos a wengal leichter woa, und an Pinzgauer, der woa schwa und stoak. In de 30er Joahr hod ma de zwo Linien zomglegt und auf Noriker gnennt.
Es gibt nu a kloane Variantn vom Norikler, des is da Abtenauer. Der is des kleanste Koitbluat im deitschn Sprochraum. Hauptsächlich hand des Rappn. Er is so um de 1,50 groß, kimmt aus am Toi bei Soizburg und is recht soitn. De Zuchtlinien, de wos heid nu gibt, gengan olle auf fünf Hengst aus zruck: Vulkan, Nero, Diamant, Schaunitz und Elmar. Hauptzuchtgebiet is Österreich, und duatn auf de Berg. In Bayern duat ma a guat züchtn, duatn hoaßt ma an Noriker oba "Süddeutsches Kaltblut".
Steckbrief.
Da Noriker is zwischn 155 und 165 cm hoch, waun man bei da Schuita mißt. De Foabn hand Fuchs, Brauner, Rapp, Tigerscheck, Kuahscheck (sehr sötn!) und Mohrenkopf (blaugrau mit schwochze Haxn, schwochzn Kopf und schwochze longe Hoar). Er hot hoate Huaf und an broatn Buckl. Weil a aus de Berg kimmt is a recht sicha beim geh und hoit wos aus. De Hintahaxn hand a wengal x-beinig, wos typisch is fia Bergrassn. Eigsetzt wead a heid nu fiad Lond- und Forstwirtschoft, fian Tourismus und ois Hobbyviech. Er is zuvalässig, hod gnua Temparament, is oba trotzdem comod und braucht ned vui.
Poitevin (Mulassier)

Da Poitevin is a Kaltblüter aus Frankreich. De Rass is scho recht oid und inzwischn a soitn.
Wia de Rass entstondn is.
Da Poitevin is a oide Rass aus da Gegend vo Poitou und da Vendée in Südwest-Fronkreich. Im 16. Jhdt hod da Kini Heinrich IV. dänische und holländische Ingenieure hoin lossn, damits hoifn, as Moos und an Füz zan Trockn legn. De homd a eanane eigan Ross mitbrocht. Des woan grouße Brabanterpferdl de guad zan oracht im Gadsch woan, weis so grouße Huaf ghod homd. Dene Brabanter homs mit de hiesign Ross paart und so is da Poitevin aussakemma. Wias aft fertig woan mit da oracht, woas neama notwendi, dass ma si mid da Weitazucht beschäftigt und so is da Poitevin ziemlich so blim wiara domois woa. Donn is ma oba draufkemma, dass ma mit der Rass gemeinsom mit Poitou-Esl supaguade Maultiere produziern ko, de wos guad orachtn, zach hand und ned so bockig wia normalerweis. Ab am 17. Jhdt hod ma donn dene Maultiere a da Londwirtschofd und im Miltär eigsetzt.
Nochm Zwoatn Wödkriag hod mas nimma braucht, und so is da Poitevin fost ausgstorim. Oba inzwischn hand Maultiere wieda recht gfrogt und so hod de Rass wieda an fixn Plotz a da Zucht.
Wia man kennt.
Des Ross güt ois ned recht sche, wei vui ned so zompasst, wias fia a Rassepferd sei soid. Oba er is trotzdem a guads Ross. Er werd recht grouß, bis zu 177 Zandimeta bei da Schuita. Meistns is a Grau oda Falb. De homd donn nu Zebrastreifn auf de Haxn und an Strich am Buckl. Des kimmt vo de oidn Primitivrassn. Es gibt a nu gonz schwochze Viecha. De scheign recht edl aus und errinan nu guad on eanane friesischn Ahnln. De longa Hoa hand fei grob und long, bei de Fiaß unt sand gonz vui Hoa (Kötenbehang).
Da Körper is schwa und broat, de Kruppn is a wengal steil und foid noch hint obe. Da Kopf is grouß und hot a bogane Nosn und recht grouße Ohrwaschln. Da Hois is kurz und dick mit vui Muskln. De Schuitan hand a wengal steil, jiatz is a ned so guad zan Osponna geeignet.
De Knochn hand stoak und dick, des Viech is insgesomt recht guat proportioniert. De Haxn homd meistns de richtige Stellung. De Huaf sand broat und floch, wos wichtig is im Sumpf. Da Poitevin soid recht guadmiadig sei, oba ned vui Energie hom. Trotzdem komma guad mit eam orachtn. Olladings is a monchmoi recht bockig und donn gehts a weng ebbs schwara mit eam.
Absolutismus

Da Absolutismus is a Regierungsform aus da Neizeit. Ma moant damit, dass oana herrscht und wo ned vo irgndwejchn Institutiona kontrolliad wead. Gleizeiti wead da Begriff aa ois Nam vo da Epochn vo de eiropäischn Glaubnskriag im 16. und 17. Joarhundat gnutzt. Meakmoi vom Absolutismus wor a Vastootlichungsprozess, wos si im Aufbau vo am stehadn Heer, im Aufbau vo am vom Herrscha obhängign Beamtnabbarat, Eihbindung vo da Kirch ins Staatswesn und am "merkantilistischen" Wiatschoftssystem ausdruckt hod. Driwaausse hot a Wandl im Selbstvaständnis vom Barockfiaschtn stottgfundn und a Intensiviarung vom Hoflebn. Sei Bliah hots in Frankreich untam Ludwig XIV. am Vasailler Hof ghobt.
In da meischtns ois "aufgeklärtn Absolutismus" gnenndn Spodphasn vo absolutistischa Herrschaft hot si da Fiascht ois "easchta Deana vo seim Voik" vastandn und hot a am Gemoawoi orientiade Reformpolitik gmocht. Des hot se vor oim in Religionstoleranz, Reform vom Erziahungs- und Schuiwesn und Maßnahma zur Vabesserung vo da Rechtspfleg wiedagspiaglt.
Middleiropa

Middleiropa is a Region in Eiropa zwischn Westeiropa, Osteiropa, Sidosteiropa, Sideiropa und Noadeiropa. Es gibt a weng deitliche geografische Kriterien, d' da Obgrenzung diana.
Da Begriff „Middleiropa“ ko au politisch, kuituahistorisch oda naturraimli definiat wern. De Auffossung vom Begriff Middleiropa ändat si au midm gschichtlichn und politischn Wandl. Middleiropa is dohea zua Zeid ned eihdeutig zu definiera. Seidm End vom Koidn Kriag hod d' Definition Middleiropa erneit Afmerksamkeit. Middleiropa is net Kearneiropa.
Obgrenzung vo Middleiropa.
Deitschland, de Schweiz, Liachtnstoa, Estareich, Tschechei, de Slowakei, Ungarn und Poin ghean af jedn Foi zu Middleiropa. A grobe Obgrenzung vo Middleiropa is im Westn und Noadwestn da Rhein, im Noadn de Nordsee, Skagerrak, Kattegat und de Ostsee, oda de Eider, im Ostn de Weichsl, im Sidn de Beag vo de Karpatn und Oipn. Aa do gibts Zweife, ob d' Fliss wia'd Eider oda de Weichsl ausreicha, um an Teikontinent zu definian. De geografische Eihteijung is oba unschoarf.
Ken Livingstone

Kenneth („Ken“) Robert Livingstone (* 17. Juni 1945 z Lambeth, London) is a britischa Politika. Er wor vo 2000 bis 2008 Buagamoasta vo London (Mayor of London). Davua wor a vo 1981 bis 1986 Vorsitzenda vom Greater London Council und vo 1987 bis 2001 Obgeordneta vom Woikroas "Brent East" im Untahaus. Sei Spitznom is „Red Ken“ (Roda Ken), afgrund vo seina linkn Politik. Er is oane vo de schuillansdn politischn Persenlichkeit vo England.
Apeiron

Apeiron is a philosophischa Begriff aus da vorsokratischn Philosophie im oidn Griachaland und moant in Urstoff, as Unendliche, as ewge Urprinzip vo da Wejd (de "archè").
Apeiron is da Keanbegriff vo da Kosmologie, de wo da vorsokratische Philosoph Anaximander entwicklt hod. Oana vo de easchtn iwaliefadn Sätz in da eiropäischn Philosophiegschicht vom Anaximander hoasst (noch Diels und Kranz): "Ofang und Ursprung vo de Sachan, wo han, is es "apeiron" (as Unendliche, Grenznlose). Do, wos Wern vo de Sachan, wo han, herkimp, in des Oane vagengas aa wieda noch eanara Schuidigkeit. Weis fiaranand grechte Strof und Buaß zoin fia des, wos Unrecht do ham, im Laff vo da Zeit."
Noadsee

De Noadsee (dt.: Nordsee) is a Meea, des wos im Noadn vo Deitschland liegt, wia da Nama eh aa scho sogt. Se fongt im Westn vo Schleswig-Holstein, am Bundesland vo Deitschland, des wo am weidasdn drobn liegt und glangt nachad, wem ma no Westn schaugd bis no England umma.
Nem de offnsichtlichn Grenzn duach de Gstodn vo de Onrainastootn werd de Noadsee duach a denkte Linie vom norwegischn Lindesnes hi zum dänischn Hanstholm in Richtung Skagerrak obgrenzt. De neadliche Grenz zum Atlantik is natuaraimli weniga eihdeitig. Traditionej werd a denkte Linie vo Noadschottland iwa de Shetlands bis hi zum norwegischn Ålesund ogenumma; noch'm Oslo-Pariss-Obkumma vo 1962 valafft se etwos weita westli und neadli entlong vo 5° westlicha Läng und 62° neadlicha Broatn af Häh vom norwegischn Geirangerfjord. Im Sidn is as "Festland" de Grenz. Foigande Lända grenzn an'd Noadsee o (im Uahzoagasinn): Norwegn, Dänemark, Deitschland, Holland, Bejgien, a gonz a kloa weng Frankreich, und donn no England und Schottland.
D'Noadsee is a Meea, des wos a fia'n "Fremdnvakeah" gnutzt werd, bsondas an de Gstodn, de wos zu Bejgien, Holland, Deitschland und Dänemark dazuaghean. A Grund dafia is wia bei da Ostsee de guade Meealuft, de do bsondas guad sei soi und bsondas ned so gsundn Menschn hejfa soi.
Sans

A Sans is a Werkzeig zum Mahn vo Gras und Droad.
S'Wort kimmt ausm Althochdeitschn, do hoast 'segensa" de Schneidende.
Wo ses'd Leid leistn kenna, wern heitzdog zum Mahn Maschina hergnumma. Nur fia unzugänglichs Geländ wia steile Häng und enge Stelln werd do oiwa no a Sans heagnumma. A'd Leid, de se um'd Strassn kiaman, hom adiam a Sans dabei, zum Mahn vom Strassnrand. In ärmare Gengdn werd Sans aba weidahin in da Landwirtschaft gnutzt.
Fia a Sans bracht ma a Sansbladl aus Metall und an Sansbaam mit zwoa Griff. S'Bladl is krumm und laft spitz zua. De oa Kantn is gfoidn, des huift gegas vabiang. Des Stückl nend ma an Rückn vom Sansbladl. De anda Seitn is d'Schneid. Wei ma s'Blech in da Nah vo da Schneid denglt nend ma des an Dengl. Da Sansbaam und de Griff keana aus Hoiz, aba a aus Metall sei. Da Sansbaam mit seine Griff is so gformt, daß as Sansbladl in na schwungvolln Bewegung iaban Bodn gfiart wern ko, ohne daß ma se bucka muaß. Wei'd Schneidkantn vo dem Bladl krumm is, dagibt se a Schnittbewegung, bei der se de Halma eha entlang vo da Schneid beweng, ois das de Schneid druckt. So schneids bessa. Wenn ma mit da Sans mehra ziagt, wia das mas im Kreis bwegt, oda wenns stumpf is, druckt ma de Halma nua um, schneids aba ned ob.
Damit d'Sans oiwai guad schneit, muaß mas recht oft wetzn, adiam gheards a dengld. 
Drum hod a jeda, der mit a Sans arbat an Wetzstoa dabei. Am besdn in am Kumpf mid an Wassa drinn.
In de Bauarnkriag im Mittloiter han Sansn a ois oafache Waffn eigsetzt worn. Außadem is ois Symbol am Boandlkramma zuagoardnet, der mit ihr d' Menschn erntet.
Miaschboch

Miaschboch (amtli / preißisch: Miesbach) is de Kroasstod vom Landkroas Miaschboch. De Bewohna vo Miaschboch hoassd mia a "Miaschbecka".
Miaschboch liegt in da Region Boarisches Obaland, am Fuass vo da Boarischn Oipm, im Toi vo da Schliarach. Af Minga sans 45 Kilometa, af Rosnam sans 30 und af Däiz 22.
Gschicht.
1114 is de easchte Erwähnung vo Miaschboch in a Urkundn vom Bischof Heinrich vo Freising und vom Abt Aribo vo Tegernsee zum findn gwen. Am 4. Aprui 1859 is oana vo de easchtn Trochtnvareine, de "Gesellschaft Gemüthlichkeit", in Miaschboch grindt worn.
Florida

Florida is a Bundestoot im Siidostn vo de Vaoanigte Stootn vo Amerika, am Atlantik bzw. Goif vo Mexiko. De Haptstod is Tallahassee, de gresste Stod is Jacksonville. 
Mid 18,8 Milliona Eihwohna is's da viat bevejkarungsreichste Bundesstoot vo de USA.
Florida kimmt ausm Spanischn und hoaßt sovui wia "Lond voi vo Bleamen" ("Flowery Land"). Da Noma stommt vom easchtn Eiropäa, am spanischn Entdecka Juan Ponce de León, dea wo des Land anno 1513 zum easchtn Moi betretn hod, zua Ostazeid, wo ois bliaht hod.
Eadkunde.
Geografische Log.
Florida is a Hoibinsl. Am Ostgstod liegt da Atlantische Ozean, am West- und da Sidgstod da Goif vo Mexiko.
Da Bundesstoot bsitzt am sidlichn End a Inslkettn, de Keys gnennt wean. De bekonntestn sand de Florida Keys, de wo duach 42 Bruckn mitananda vabundn han. Am End vo dera Inslkettn liegt Key West. Vo duat aus hans nua 140 Kilometa auf Kuba. In Key West is aa da sidlichste Punkt vo da kontinentain USA.
Mit ana Fläch vo 137.374 km² hot Florida an 22. Rang unta de Bundesstootn. 30.486 km² (17,9 Prozent) vom Stootsgebiet han Wossaflächn.
Ausdehnung vom Stootsgebiet.
Florida hod a Broatn vo 260 km zwischn 79°48'W bis 87°38'W und a Läng vo 800 km zwischn 24°30'N bis 31'N.
Nochboastootn.
Im Noadn lieng de US-Bundesstootn Georgia und Alabama. Es liegt in da Nech vo Kuba, Haiti und ondane Lända vo da Karibik. Na Hawaii is es da sidlichste Stoot vo de USA.
Gschicht.
Es gibt archäologische Funde in Florida, de wo zoang, doss de Region scho mearare Joatausend bewohnt gwen is. Vo de Eiropäa, vom Spania Juan Ponce de León, is Florida 1513 entdeckt worn. 1521 is da Ponce de León wieda, desmoi mid Siedla im Ohong, af Florida kema und hot de spanische Kolonie "La Florida" grindt. De oahoamischn Indiana hom de Kolonie oba zaschlong.
In Flames

In Flames is a schwedische Melodic-Death-Metal-Band aus Göteborg. Da heitige Gitarrist Jesper Strömblad hat de Band 1990 gründt. Den genaua Stil vo in Flames, nach da so gnendn „Göteborger Schule“ hams a gscheid mitgeprägt. Heidztag is de Band richtig bekannt und a gscheid erfolgreich. Vor allem bei de Liveauftritte gibts vui Lob.
Bandgschicht.
1990 ham de drei Schweden Jesper Strömblad, Johan Larsson und Glenn Ljungström de Band gründt. Weils grad bloß drei warn, hams alloa nix aufnehma kenna, oiwei ham befreundete Musiker vo anderne Bands heifa miasn. 1994 hams nachad de easchte Mini-CD ausabracht, mit da Foign, dass zwoa neie Musiker zua da Band kemma san: da momentane Gitarrist Björn Gelotte und da Sänga Anders Friden. Im gleicha Jahr hams a no an Plattenvertrag bei Nuclear Blast kriagt. Bei de friaran Alben ham de Gitarrn de Melodie gspuit, im neia Stil macht des da Sänga. Wichtig zum sogn is no, dass a Synthesizer mehr dro kemma san. Des neiasten Oibum „A Sense of Purpose“
geht aber wieda mehr zum oidn Stil zruck.
Echte Hosn

Echte Hosn sand Spofiecha, de zua Gattung Lepus innahoib vo da Familie vo de Hosn (Leporidae) ghäan. Es gibt zirka 30 Arten, in Europa lebn ober nua fümfe: da Feidhos ("L. europaeus"), da Schnäähos ("L. timidus"), da Korsika-Hos ("L. corsicanus"), da iberische Hos ("L. granatensis") und de Art "Lepus castoviejoi", des in Spanien gibt.
Hosn hom starke Hinterhaxn und sand dadurch sehr schneje Viicha, so ko da Fejdhos bis zu 70 km/h ränna. Weitere Merkmoi sand seine langa Orn und a brauns oda graubrauns Fej, des untn leicht weißlich is. Märere Artn wechsln außadem s Fej im Winta, wos dann ganz weiß wiad.
Hosn fressn Pflanzn wia Gros und Kraita, owa a Wuazln, Astl und Rindn vo de Baam.
Abraham Lincoln

Da Abraham Lincoln (* 12. Feba 1809 bei Hodgenville, Hardin County (heute: LaRue County), Kentucky; † 15. April 1865 in Washington, D.C.) is 1860 zum 16. Presidentn vo de Vaeinigte Stootn vo Amerika gwählt und 1864 wiedagwählt worn.
Er war oana vo de bedeitsamsten Presidentn vo de USA und da easchte aus da Republikanischn Partei. Nach da Sezession vo elf sklavenhaltnde Südstaatn hod er d'Nordstaatn durchn Bürgerkrieg gfihrd, d'Wiedaheatellung vo da Union durchgsetzt und d'Sklavenbefreiung bedriem. Unta seina Regierung hom d'USA an Weg zu am zentral regiertn, modern Industriestoot eingschlong und so d'Basis für ihrn Afstieg zur Weltmacht im 20. Jahrhundert glegt.
Lebn.
Kindheit und Jugend.
Da spätare President is in ana Blockhittn in da Näh vo dem Präriedorf Hodgenville in Kentucky geborn worn. Seine Eltan han da Farma Thomas Lincoln und dem sei Weib Nancy gwen, de olle zwoa aus Virginia stamma. Am Thomas Lincoln seine Vorfahren han a bor Genarationen zvor aus Wales nach Amerika migriert. Zu seina Familie hom na am Abe sei ältane Schwesta Sarah ghead sowie a jüngara Bruda, Thomas jun., der aba scho kurz nach sana Geburt gstorm is.
Über sei Murta is a vawandt mitm Tom Hanks und da Camille Olivia Hanks Cosby, am Weib vom Bill Cosby.
Monroe County, Florida

Monroe County is a County im Bundesstoot Florida in de USA. Sitz vo da County-Vawoitung "(County Seat)" is in Key West
Gschicht.
As Monroe County is am 3. Juli 1823 buidt worn. Bnennt is's nochm finftn Presidentn vo de USA worn, am James Monroe. Sei Omtszeit woar vo 1817 bis 1825.
Geografie.
As County hod a Fläch vo 9679 km², wovo 7097 km² Wossaoberflächn sand. As County grenzt im Uahzoagasinn (ned am boarischn) on Collier County und Miami-Dade County o.
Seminole County, Florida

Seminole County is a County im Bundesstoot Florida in da USA. Sitz vo da County-Vawaltung "(County Seat)" is in Sanford. Im Joar 2010 hods County 422.718 Eihwohna und a Bevejkarungsdichtn vo 530 Eihwohna pro km² ghod.
Gschicht.
As Seminole County is am 25. Aprü 1913 aus Tein vom Orange County buidt worn. Bnennt is's nochm friaha do lemndn Seminolen worn.
Geografie.
As County hod a Fläch vo 893 km², vo dene 95 km² Wossaflächn sand. As County grenzt im Uahzoagasinn (ned am boarischn) on de Countys: Volusia County, Orange County und Lake County.
Wiazbuag

Wiazbuag (amtle: Würzburg) is a kroasfreie Stod im boarischn Untafrankn mid Siez vo da Regiarung vo Untafrankn. De Stod om Moa is oans vo de 23 Obazentren van Freistoot Bayern und hod 126.635 Eihwohna (Stond 2017) und stähd domid hinta: Minga, Niamberg und Augschburg an viata Stej unta de bayrischn Großstädt.
Gschicht.
741 oda 742 is de Grindung van Bistum Wiazburg duach on Bischof Burkard eafoigd. Ob 1168 san de Bischef „Fiaschtbischef“ gwen und hom on Titl „Herzog in Frankn“ gfiahd. Se hom bis 1803 gherrschd. 1814 is Wiazbuag zan Kinereich Bayern kemma. Om 16. Meaz 1945 is Wiazbuag im Zwoatn Wejdkriag zammbombd worn.
Sengswiadigkeitn.
Gseng hom soi ma duat'n Dom und de oide Mainbruck. Aussadem gibd's duat aa de Residenz und de Marienfestung. Wiazbuag hod aa a Universitet.
&lt;br&gt;
Sunstigs.
De Zeidung vo Wiazbuag und Umgebung is de Main-Post. Wiazbuag hod zwoa gressare Fuaßboivaeine. Da Wiazbuaga FV spuid seit 2010 wieda in da Bayernliga und de Wiazbuaga Kickers spuin in da Regionalliga
Bundesstoot

A Bundesstoot is im Untaschied zan Oaheidsstoot a Stoot, wo aus mearan Gliedstootn zammagsetzt is. Ea is nochm federaln Prinzip organisiat, wia beispuisweis Deitschland, Östareich und de Schweiz. Bundesstoot ko oba aa de Bezoachnung vo am Gliedstoot vo am federativn Stoot sei (Beispui USA).